Dit was die tweede keer dat ek by die Big Tree Gastehuis tuis gaan en dit was nog steeds 'n wonderlike ondervinding. Dis baie skoon en netjies. Dit voel soos 'n mini vakansie onder die lapa by die swembad. Die Big Tree sal altyd my eerste keuse wees as ek Brits toe gaan.
Beveel die gastehuis aan. Alles wat ons verwag het was daar. Vriendelik ontvang en was skoongemaak na eerste aand wat 'n verrassing was. Ruim kamer en braaigeriewe oortref.
Heeltmal tevrede met skoon en netjiese akkommodasie en vriendelike diens. Die sjokoladetjies op die bed is 'n mooi stukkie finesse. Die hoekbad is ook 'n pluspunt.
'n Mens soek altyd verblyf wat bekostigbaar, skoon en gerieflik is. Dis nie die eerste keer dat ons LekkeSlaap gebruik nie, ons is juis in September op pad Namibia toe en slaap dan op die terugkom weer in Vryburg se Game View Lodge. Die terugvoer is dat dit 'n mens laat tuis voel wanneer jy daar bly. Dankie.
Was 'n baie lekker plek om te oornag. Sal weer daar oorslaap as ons in Brits moet wees vir iets. Baie rustig gewees en kamer was baie netjies en lekker geslaap. Kar was ook agter hek parkeer en was nie bekommerd oor veiligheid nie.
Die plek is vreeslik netjies. Die bed slaap verskriklik lekker. Baie goeie kliëntediens ontvang. Al was ons tydjie daar baie kort, sal ek weer daar wil bly in die toekoms.
My eggenoot en myself bespreek die afgelope 3 jaar 'n kamer by Big Tree Guesthouse. Ons is baie tevrede met die dienste ontvang, en die kamers is baie gemaklik en netjies. Dit sal gaaf wees as daar verskeie pryse vir ontbyt (miskien 'n goedkoper opsie) beskikbaar is vir reisigers wat nie groot wil ontbyt nie.
Dit is die eerste gastehuis en selfs hotel in 'n baie lang tyd waar daar elke moontlike 2-punt muurprop is, so die selfoon, haardroër ens het elkeen hul plekkie gehad. Verder is daar muurproppe by die spieëltafel en 'n lig! Ek is so gewoond om met 'n verlengkoord, 'n "multi-adaptor" en los spieël te reis want dit is net nooit bymekaar nie. Wens ek kan in die vervolg met Big Tree Guesthouse in my tas rondreis! Alles was netjies en baie skoon, en die diens baie vriendelik. Baie dankie ons het ons verbly baie geniet.
Big Tree is 'n baie netjiese gastehuis wat baie sentraal gelee is. Die kamers is lekker ruim, toegerus met die basiese selfsorgtoebehore. Sal verseker aanbeveel!
Gasvrou baie vriendelik. Huisie baie netjies en gemaklik. Lekker braai en kuier-area net klein vir as daar meer gaste is. Ligging is nie ideaal reg langs 'n besige straat nie.
Mariaan het ons regtig goed ontvang. Sal in die toekoms weer by hulle tuisgaan. Die bed waarop ons geslaap het, maak net te veel lawaai as jy draai!
Pragtig, netjies en dit het so 'n lekker kalm, rustige atmosfeer. Ons was heerlik ontspanne en sal weer hier oornag. Baie sentraal en gerieflik. Goeie waarde vir geld.
Die gasvrou laat jou dadelik gemaklik voel. Sien daarna uit om weer hier te kom oornag, as ek in die omgewing is. Die omgewing waar die gastehuis geleë is, is ook baie rustig. Vol punte vir die gasvrou.
Ons het vir 'n troue oorgeslaap en moes vinnig inklok, regmaak en weer gaan. Die personeel het ons vriendelik ontvang en Mariaan was baie oulik en behulpsaam oor die foon. Ons het lekker geslaap en dit baie geniet! Ons sal vir seker die plek enige tyd aanbeveel!
Alhoewel ons net daar geslaap het, het ons die plekkie beleef as skoon, netjies en die eienaar en sy vrou het ons tuis laat voel. Baie oulike plekkie!
Dit was 'n wonderlike naweek met uitstekende diens! 'n Mens voel op jou gemak en tuis. Soveel moeite word gedoen en jy voel spesiaal. Ek sal Big Tree Guesthouse aanbeveel aan enigiemand. Ek sal beslis met my volgende besoek weer hier aanbly. Ek is meer as tevrede met alles wat aan ons gebied is en dit teen 'n billike prys.
Marinda het ons baie vriendelik ontvang; ons het dadelik tuis gevoel. Sy is regtig 'n dierbare mens! Ontbyt was uit die boonste rakke. Wimpy kan gaan slaap teen Marinda se ontbyt. Die kamer was baie netjies en skoon. Ons sal beslis weer 'n draai daar maak. Ek sien nog baie sukses vir Marinda met haar gastehuis.
Die plek is skoon en netjies. Die personeel is baie gasvry en vriendelik. Die area is veilig, maar soms is daar karre wag jaag in die straat. Ek sal beslis weer daar gaan oorslaap. Ek kan die plek aanbeveel.
Mariaan en Sarel is baie vriendelike en gasvrye mense. Ek het 'n heerlike aandete geniet, 'n warm stort geniet, lekker geslaap en Mariaan het baie moeite gedoen met 'n GROOT ontbytpakkie, omdat ek weer vroeg moes ry. Big Tree Gastehuis is 'n plesier om by te oornag en ek beveel dit enige tyd aan.